Diari Oficial de la Generalitat Valenciana


Sumari del DOGV 2220, del 04-03-1994 (1994/830744)

ACORD de 21 de febrer de 1994, del Govern Valencià pel qual autoritza la transferència de la concessió d'una emissora de radiodifusió sonora en ones mètriques amb modulació de freqüència a la localitat d'Elda.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2220

Data del DOGV
:   04-03-1994

Secció del DOGV
:   ALTRES DISPOSICIONS

Número del document
:   1994/830744


Data del document
:   21-02-1994

Organisme emissor
:   Presidència de la Generalitat

Tipus de document
:   Acord

ACORD de 21 de febrer de 1994, del Govern Valencià, pel qual autoritza la transferència de la concessió d'una emissora de radiodifusió sonora en ones mètriques amb modulació de freqüència a la localitat d'Elda. [94/1365]  
El Govern Valencià, en la reunió del dia 21 de febrer de 1994, adoptà l'acord següent:  
Per Ordre del Ministeri de la Presidència de 30 de novembre de 1982, s'atorgà a INRADIO, SL, la concessió definitiva per al funcionament d'una emissora de freqüència modulada a Elda.  
L'ordre ministerial va entrar en vigor el mateix dia de la seua publicació en el Butlletí Oficial de l'Estat, l'1 de desembre de 1982, data a partir de la qual s'inicia el termini de vigència de la concessió fixat en deu anys, prorrogable per un altre termini igual o inferior.  
El 7 de setembre de 1987 el Sr. Juan Garrigós Piecho, com a gerent de la mercantil INRADIO, SL, sol·licita que, amb els tràmits legals pertinents previs, es procedesca a l'autorització per a transmetre la concessió de l'emissora d'Elda a la Compañía Eldense de Radiodifusión, SA, després convertida en societat de responsabilitat limitada.  
El Ministeri de Relacions amb les Corts i de la Secretaria del Govern, Direcció General de Mitjans de Comunicació Social, va sol·licitar, i l'interessat va aportar, escriptura de constitució de la Compañía Eldense de Radiodifusión, SA, degudament legalitzada davant fedatari públic, i acord de la junta general d'INRADIO, SL, pel qual es decideix procedir al negoci jurídic de referència i acceptació de la junta general de la Compañía Eldense de Radiodifusión davant la compra de la concessió situada a la localitat esmentada.  
Posteriorment, aquesta documentació fou tramesa a la Direcció General de Mitjans de Comunicació Social de la Generalitat Valenciana, a l'objecte que aquesta dictés l'oportuna resolució, atesa la seua competència de conformitat amb l'article 149.1.27 de la Constitució, en relació amb el Reial Decret 1126/1985, de 19 de juny, de traspàs de funcions de l'Estat en matèria de mitjans de comunicació social.  
En atenció d'aquests motius, a aproposta de la Presidència de la Generalitat Valenciana, el Govern Valencià,  
ACORDA  
Primer  
Autoritzar la transferència de la concessió de l'emissora de radiodifusió sonora en ones mètriques amb modulació de freqüència ubicada a la localitat d'Elda, freqüència 90.2 MHz, atorgada definitivament a INRADIO, SL, per Ordre Ministerial de 30 de novembre de 1982, a favor de Compañía Eldense de Radiodifusión, SL.  
Segon  
El nou concessionari queda obligat al compliment de les condicions de la concessió inicial, així com dels requisits legals vigents per a l'exercici de l'activitat radiodifusora.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 21 de febrer de 1994  
El conseller secretari del Govern Valencià en funcions,  
JOAN ROMERO GONZÁLEZ